2-jarige dogtertjie deur hond doodgebytArgieffoto: ER24 ŉ Tweejarige dogtertjie is Vrydagoggend deur ŉ hond in Bloemfontein doodgebyt. Russel Meiring, woordvoerder van ER24, het gesê die voorval het omstreeks 10:15 by ŉ huis in Langenhovenpark plaasgevind. “Paramedici het by die huis opgedaag en is dadelik in die huis ingelaat en na ŉ slaapkamer geneem waar hulle die kind op die bed aangetref het,” het Meiring gesê. “Sy het ŉ ernstige bytwond aan haar nek gehad en geen tekens van lewe getoon nie.” Paramedici kon niks doen om haar lewe te red nie en sy is dood verklaar. Die polisie was op die toneel en ondersoek die omstandighede rakende die voorval. Maroela Media het navraag by die polisie gedoen en wag vir terugvoer.